Ynys y Gogledd

Un o'r ddwy brif ynys sy'n ffurfio, gyda'u rhagynysoedd, gwlad Seland Newydd yw Ynys y Gogledd (Maori: Te Ika-a-Māui; Saesneg: North Island). Mae'n cynnwys y brifddinas (a'r ddinas ail fwyaf) Wellington, a'r ddinas fwyaf, Auckland. Mae Culfor Cook yn gorwedd rhyngddi a'r ynys fawr arall, Ynys y De. I'r gorllewin ceir Môr Tasman ac i'r gogledd a'r dwyrain ceir y Cefnfor Tawel. Mae ganddi arwynebedd o 113,729 km sgwar a phoblogaeth o 3,148,400 o bobl (2001). Mynydd Ruapehu (2,797 m) yw'r mynydd uchaf. Cyfeiriadau